
Α ΠΟΦΑΣΕΙ Σ 

Αριθμ. Α3-3526 (1) 


Συμπλήρωση και τροποποίηση της απόφασης Α3-5844/ 
27.12.2004 «Ορισμός μελών Επιτροπής Τιμών Φαρ¬ 
μάκων». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το άρθρο 90 Του «Κώδικα Νομοθεσίας για την Κυ¬ 
βέρνηση και Κυβερνητικά Όργανα» που κυρώθηκε με το 
άρθρο πρώτο του π.δ. 63/2005 (ΦΕΚ Α' 98). 

2. Το άρθρο 17 του ν.δ. 96/1973, όπως τροποποιήθη¬ 
κε με το ν. 784/78, το άρθρο 32 του ν. 1316/1983 (ΦΕΚ 
3/Α/11.1.1983), το ν. 1965/91 (ΦΕΚ 146/Α/29.9.1991) και το ν. 
3408/2005 (ΦΕΚ 272/Α/4.11.2005), άρθρο 13. 

3. Το π.δ. 397/1988 «Οργανισμός του Υπουργείου Εμπο¬ 
ρίου» όπως τροποποιήθηκε μεταγενέστερα. 


4. Του π.δ. 27/1996 (ΦΕΚ 19/Α/1.2.1996) «Συγχώνευση των 
Υπουργείων Τουρισμού Βιομηχανίας Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

5. Του π.δ. 59/1996 (ΦΕΚ 58/Α/18.3.1996) «Σύσταση Γ ενι¬ 
κής Γραμματείας Εμπορίου στο Υπουργείο Ανάπτυξης 
και καθορισμός αρμοδιοτήτων της». 

6. Το ν. 1884/1990 και την με αριθμ. ΚΝΠΙΔ/Φ.48/22/ΟΙΚ 
35808/23.10.1990 εγκύκλιο του Υπουργείου Προεδρίας 
της Κυβερνήσεως. 

7. Τον ν. 2026/1992, άρθρο 4 παράγραφος 1 (ΦΕΚ 43/ 
Α/23.3.1992) περί θεμάτων οργάνωσης και προσωπικού 
της Δημόσιας Διοίκησης. 

8. Την υπ’ αριθμ. Β3/340/1992 κοινή απόφαση σε εκτέ¬ 
λεση του ν. 2026/1992, των Υπουργών Προεδρίας της 
Κυβερνήσεως και Εμπορίου. 

9. Το π.δ. 121/2004 (ΦΕΚ 84/Α/10.3.2004 «Διορισμός 
Υπουργών και Υφυπουργών». 

10. Το ν. 3260/2004 (ΦΕΚ 151/Α/06.8.2004) «Θέματα Δη¬ 
μόσιας Διοίκησης». 

11. Την με αριθμ. Α3-5844/27.12.2004 απόφαση ορισμού 
μελών της Επιτροπής Τιμών Φαρμάκων. 

12. Το με αριθμ. Α.Π Α3-3117/2005 έγγραφο του Υπουρ¬ 
γείου Υγείας και Κοινωνικής Αλληλεγγύης περί «Ορι¬ 
σμού εκπροσώπων στην Επιτροπή Τιμών Φαρμάκων». 

13. Το με αριθμ. Α.Π Α3-5413/2004 έγγραφο της πα- 
νελλήνιαςΈνωσης Φαρμακοβιομηχανίας περί «Ορισμού 
εκπροσώπων στην Επιτροπή Τ ιμών Φαρμάκων». 

14. Το με αριθμ. Α.Π. Α3-3321/2005 έγγραφο του Συν¬ 
δέσμου Φαρμακευτικών Επιχειρήσεων Ελλάδος περί 
αντικαταστάσεως του τακτικού μέλους της στην Επι¬ 
τροπή Τιμών Φαρμάκων, αποφασίζουμε: 

1. Συμπληρώνουμε και τροποποιούμε την με αριθμ. 
Α3/5844/27.12.2004 απόφαση συγκρότησης της Επιτρο¬ 
πής Τιμών Φαρμάκων για τα έτη 2005 και 2006, που λει¬ 
τουργεί στο Υπουργείο Ανάπτυξης - Γ ενική Γ ραμματεία 
Εμπορίου ως κάτωθι: 

Η) Αποστολίδη Πασχάλη εκπρόσωπο του Συνδέσμου 
Φαρμακευτικών Επιχειρήσεων Ελλάδος, ως τακτικό μέ¬ 
λος με αναπληρωτή τον Σακελλαρίδη Φώτιο. 

Μετά την περίπτωση 1Θ της απόφασης Α3-5844/ 
27.12.2004 «Ορισμός μελών Επιτροπής Τιμών Φαρμάκων» 
προστίθενται: 

I) Καραπάνος Νικόλαος, εκπρόσωπος του Υπουργείου 
Υγείας και Κοινωνικής Αλληλεγγύης ως τακτικό μέλος, 
με αναπληρώτρια την Παπανικολή Ζωή. 

Κ) Τρύφων Θεόδωρος, εκπρόσωπος της Πανελλήνιας 
Ένωσης Φαρμακοβιομηχανίας ως τακτικό μέλος με ανα¬ 
πληρωτές τηνΤσέτη Ιουλία και τον Πολυχρόνη-Κωλέττη 
Θεόδωρο. 

2. Κατά τα λοιπά ισχύει η απόφασή μας με αριθμ. 
Α3/5844/27.12.2004 ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2005 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-*- 

Αριθμ. Α3/3525 (2) 

Τροποποίηση του κεφαλαίου 27 «ΦΑΡΜΑΚΑ» ΑΔ 14/89. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το άρθρο 90 Του «Κώδικα Νομοθεσίας για την Κυ¬ 
βέρνηση και Κυβερνητικά Όργανα» που κυρώθηκε με το 
άρθρο πρώτο του π.δ. 63/2005 (ΦΕΚ Α' 98). 

2. Το άρθρο 17 του ν.δ. 96/1973 «περί εμπορίας φαρμα¬ 
κευτικών προϊόντων κλπ», όπως τροποποιήθηκε με τους 
Νόμους 784/1978, του άρθρου 32 του 1316/1983,1965/1991, 
του άρθρου 90 του 1969/1991, του άρθρου 45 του 2992/ 
2002 και το νόμο 3408/2005 (άρθρο 13). 

3. Το άρθρο 1 του ν.δ. 136/46 «περί Αγορανομικού Κώ¬ 
δικα», όπως τροποποιήθηκε και συμπληρώθηκε μετα¬ 
γενέστερα. 

4. Το π.δ. 397/1988 «Οργανισμός Υπουργείου Εμπορίου», 
όπως τροποποιήθηκε και το π.δ. 27/1996 «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

5. Την υπ’ αριθμ. Δ15/Α/Φ19/ΟΙΚ 4889/24.3.2004 κοινή 
απόφαση(ΦΕΚ 528/Β/26.3.2004) του Πρωθυπουργού και 
του Υπουργού Ανάπτυξης «Ανάθεση αρμοδιοτήτων στον 
Υφυπουργό Ανάπτυξης Ιωάννη Παπαθανασίου». 

6. Την υπ’ αριθμ. 14/1989 Αγορανομική Διάταξη «τρο¬ 
ποποίηση και κωδικοποίηση αγορανομικών διατάξεων 
που εκδόθηκαν μέχρι 16.2.1989» όπως τροποποιήθηκε με 
τις Α.Δ. 1/1990,19/1990, 22/1990,19/1992, 6/1993, 9/1993,11/ 
1993, 2/1996, 6/1997, 7/1997, 3/2000 και 9/2000. 

7. Την ανάγκη τροποποίησης ορισμένων διατάξεων 
της 14/89 Α.Δ. και εναρμόνισής τους σύμφωνα με την 
νομοθεσία της Ευρωπαϊκής Ένωσης. 

8. Τη σύμφωνη γνώμη του Υφυπουργού Υγείας και 
Κοινωνικής Αλληλεγγύης. 

9. Το γεγονός ότι οι διατάξεις της παρούσας δεν προ- 
καλούν δαπάνη στον κρατικό προϋπολογισμό, αποφα¬ 
σίζουμε: 

Άρθρο 1 

Το κεφάλαιο 27 «ΦΑΡΜΑΚΑ» ΤΗΣ 14/89 Α.Δ. τροπο¬ 
ποιείται ως εξής: 

ΚΕΦΑΛΑΙΟ 27 
ΦΑΡΜΑΚΑ 
Αρθρο 437 

Διαμόρφωση τιμών γενικά 

1. Ανώτατη Χονδρική τιμή των φαρμάκων είναι η τιμή 
πώλησης προς τους φαρμακοποιούς. Στην τιμή αυτή 
συμπεριλαμβάνονται το κέρδος του φαρμακέμπορου 
και οι υποχρεωτικές εκπτώσεις. 

2. Η Ανώτατη Λιανική τιμή των φαρμάκων καθορίζεται 
με βάση τη Χονδρική τιμή, προσθέτοντας το νόμιμο κέρ¬ 
δος φαρμακοποιού και το Φόρο Προστιθέμενης Αξίας. 


Οι λιανικές τιμές είναι ενιαίες σε όλη τη χώρα, με 
εξαίρεση τις περιοχές που ισχύει μειωμένος συντελε¬ 
στής Φ.Π.Α. 

3. Ανώτατη Νοσοκομειακή τιμή των φαρμάκων είναι 
η τιμή πώλησης προς το Δημόσιο, τα Κρατικά Νοση¬ 
λευτικά Ιδρύματα, τα Ιδρύματα που εποπτεύονται από 
τα Υπουργεία Υγείας και Κοινωνικής Αλληλεγγύης και 
Απασχόλησης και Κοινωνικής Προστασίας. 

Η Νοσοκομειακή τιμή καθορίζεται με βάση την 
χονδρική τιμή μειωμένη κατά 13%. 

4. Ανώτατη Ασφαλιστική τιμή είναι το 96% της καθαρής 
τιμής του κάθε φαρμακευτικού προϊόντος, όπως αυτή 
ορίζεται στο άρθρο 438, μειωμένη κατά το ποσοστό 
συμμετοχής του ασφαλισμένου. 

Αρθρο 438 
Ποσοστά κέρδους 

1. Για τους φαρμακέμπορους, ποσοστό μικτού 
κέρδους 8%, που υπολογίζεται πάνω στην καθαρή τιμή 
παραγωγού ή εισαγωγέα. 

Ως καθαρή τιμή νοείται η χονδρική τιμή μειωμένη κατά 
τις υποχρεωτικές εκπτώσεις. 

Το ως άνω ποσοστό κέρδους παρέχεται ως υποχρεωτική 
έκπτωση. 

2. Γ ια τους φαρμακοποιούς, ποσοστό μικτού κέρδους 
35% που υπολογίζεται πάνω στην χονδρική τιμή. 

Αρθρο 439 

Εκπτώσεις 

1. Σε περιπτώσεις πωλήσεων προς επαρχιακά φαρ¬ 
μακεία, που βρίσκονται εκτός Νομού και σε πόλεις με 
λιγότερους από 5.000 κατοίκους (εξαιρείται ο Νομός 
Αττικής και ο τέως Δήμος Θεσσαλονίκης), παρέχεται 
από τους παρασκευαστές, συσκευαστές, εισαγωγείς 
και φαρμακέμπορους υποχρεωτική έκπτωση 4% επί 
της χονδρικής τιμής. 

Γ ια να έχουν τη δυνατότητα οι φαρμακέμποροι να πα¬ 
ρέχουν τις εκπτώσεις αυτές προς τα επαρχιακά φαρμα¬ 
κεία, οι παρασκευαστές, συσκευαστές, εισαγωγείς χορη¬ 
γούν προς αυτούς υποχρεωτικά πρόσθετη έκπτωση 0,4% 
επί της χονδρικής τιμής για όλες τις πωλήσεις. 

2. Επιτρέπεται στους παρασκευαστές, συσκευαστές και 
εισαγωγείς να παρέχουν προς το Δημόσιο, τα Κρατικά 
Νοσηλευτικά Ιδρύματα, τα Ιδρύματα που εποπτεύονται 
από τα Υπουργεία Υγείας και Κοινωνικής Αλληλεγγύης 
και Απασχόλησης και Κοινωνικής Προστασίας, πρόσθετη 
(προαιρετική) έκπτωση επί της νοσοκομειακής τιμής χωρίς 
περιορισμούς, καθώς και προς τους φαρμακέμπορους, 
τα φαρμακεία και τους συνεταιρισμούς πρόσθετη 
(προαιρετική) έκπτωση μέχρι 5% επί της χονδρικής τιμή, 
με την προϋπόθεση της αναγραφής της στο τιμολόγιο. 

Τα ίδια όρια έκπτωσης επιτρέπεται να παρέχουν οι 
φαρμακέμποροι και οι συνεταιρισμοί προς τα φαρμακεία. 

Η υπέρβαση του ορίου των ανωτέρω εκπτώσεων έχει 
ως συνέπεια εκτός από τις κυρώσεις που προβλέπονται 
στον Αγορανομικό Κώδικα, τη μείωση της τιμής σε ποσο¬ 
στό ανάλογο της επιπλέον έκπτωσης που χορηγείται. 

Αρθρο 440 
Ελληνικά πρωτότυπα 
φαρμακευτικά προϊόντα έρευνας 

1. Τα πρωτότυπα ιδιοσκευάσματα που παράγονται 
από ελληνικές φαρμακοβιομηχανίες, για τα οποία έχει 
αναπτυχθεί έρευνα δραστικής ουσίας ή φαρμακοτεχνι- 

κής μορφής ελληνικής ευρεσιτεχνίας και δεν υπάρχει 
αντίστοιχο όμοιο ιδιοσκεύασμα σε άλλη χώρα, θα τι¬ 
μολογούνται με βάση κοστολόγιο. 

Στο κοστολόγιο θα περιλαμβάνονται οι δαπάνες 
παραγωγής και συσκευασίας για κάθε μορφή και συ- 
σκευασία, οι δαπάνες Διοίκησης - Διάθεσης - Διάδοσης 
καθοριζόμενες από αντίστοιχους επικαιροποιημένους 
ανά διετία πίνακες, οι οποίοι υπολογίζονται με βάση 
τα μέσα αντίστοιχα έξοδα του κλάδου. 

Επιπλέον θα λαμβάνεται υπόψη και η πραγματοποίηση 
νέων επενδύσεων, το κόστος έρευνας και ανάπτυξης της 
δραστικής ουσίας και η ελληνική τεχνογνωσία. 

Εξαιρούνται οι περιπτώσεις παρεμφερών φαρμακο¬ 
τεχνιών μορφών. 

Δεν θεωρούνται στοιχεία κόστους τα παρακάτω: 

α. Τόκοι υπερημερίας. 

β. Φόροι προσωπικοί (π.χ. εισοδήματος κ.λ.π). 

γ/Εξοδα για παραβάσεις διατάξεων που ισχύουν. 

δ. Τιμές δραστικών ουσιών οιουδήποτε προμηθευτή 
(πλην ερευνητού) υψηλότερες της τιμής πώλησης από 
τον ερευνητή οίκο. 

ε. Προμήθειες τρίτων και λοιπά έξοδα που δεν σχε¬ 
τίζονται με την παραγωγή και διάθεση των φαρμακευ¬ 
τικών προϊόντων. 

2. Το ανώτατο ποσοστό καθαρού κέρδους ορίζεται 
σε 8,5% και υπολογίζεται στο συνολικό κόστος εκτός 
αποσβέσεων, τόκων και κέρδους τρίτων για φασόν. 

Άρθρο 441 

Παρασκευαζόμενα - συσκευαζόμενα και 
έτοιμα εισαγόμενα Φάρμακα 

1. Η χονδρική τιμή όλων των παρασκευαζομένων-συ- 
σκευαζομένων και έτοιμων εισαγομένων φαρμάκων δεν 
μπορεί να υπερβαίνει την τιμή έρευνας του άρθρου 442, 
εκτός εάν από τα κοστολογικά στοιχεία αποδειχθεί ότι 
η συγκεκριμένη τιμή είναι κατώτερη του κόστους. 

2. Δεν εγκρίνεται τιμή σε φάρμακο που δεν κυκλοφο¬ 
ρεί στην ίδια μορφή και περιεκτικότητα, σε δύο του¬ 
λάχιστον από 26 ευρωπαϊκά κράτη (25 κράτη της ΕΕ 
και Ελβετία). 

Άρθρο 442 

Έρευνα τιμών φαρμάκων 

1. Από την έρευνα των τιμών πώλησης στις χώρες της 
Ε.Ε. που κυκλοφορεί τα φάρμακο, λαμβάνεται υπόψη η 
προς χονδρέμπορο τιμή πώλησης που θα προκύπτει από 
το μέσο όρο των τριών (3) χαμηλότερων τιμών της Ε.Ε, 
εκ των οποίων δύο (2) από τις 15 χώρες της Ε.Ε πλέον 
της Ελβετίας και μία από τις 10 χώρες που προσχώρη¬ 
σαν την 1.5.2004 στην Ε.Ε, στον οποίο προστίθενται τα 
έξοδα εισαγωγής και οι υποχρεωτικές εκπτώσεις. 

2. Οι τιμές που δηλώνονται με το φύλλο έρευνας και 
επαλήθευσης (Αιανική - Χονδρική-Εχ ΙαοΙοΓγ) από τους 
ενδιαφερομένους, είτε για τον καθορισμό αρχικής τιμής 
φαρμάκου είτε για αναπροσαρμογή τιμής ήδη κυκλο- 
φορούντος φαρμάκου, θα πρέπει να συνοδεύονται από 
υπεύθυνη δήλωσή τους από την οποία θα προκύπτει ότι 
οι τιμές αυτές είναι οι πράγματι εφαρμοζόμενες στις 
αντίστοιχες χώρες. 

3. Η αρμόδια Υπηρεσία θα ερευνά υποχρεωτικά κάθε 
χρόνο και επί μία τετραετία από το επόμενο έτος της 
πρώτης χορήγησης της τιμής ενός φαρμάκου, αν οι 
τιμές επαλήθευσης διαφοροποιήθηκαν και θα προβαίνει 


στις αντίστοιχες αναπροσαρμογές. Για τη διενέργεια 
της έρευνας και ύστερα από ειδοποίηση της Υπηρεσίας, 
οι επιχειρήσεις υποχρεούνται στην υποβολή αντίστοιχου 
φύλλου έρευνας και επαλήθευσης για τα φαρμακευτικά 
προϊόντα τους, που εγκρίθηκαν τιμές στο υπό έλεγχο 
χρονικό διάστημα. 

Η Υπηρεσία διατηρεί το δικαίωμα, εφόσον αυτό κρί- 
νεται αναγκαίο, να προβαίνει σε έρευνα και πέραν της 
τετραετίας, βάσει αντικειμενικών εκάστοτε κριτηρίων. 

4. Σε περίπτωση που οι παραπάνω δηλώσεις των πα¬ 
ραγράφων 2 και 3 είναι ανακριβείς ή ανειλικρινείς, θα 
επιβάλλεται στον παραβάτη πέραν της μείωσης της 
τιμής, πρόστιμο ίσο προς το δεκαπλάσιο της αξίας που 
θα προκύπτει από τον υπολογισμό της διαφοράς μεταξύ 
των τιμών που δηλώθηκαν από την εταιρεία και των 
τιμών που διαπιστώθηκαν από την Υπηρεσία για κάθε 
χώρα ξεχωριστά επί τις πωληθείσες ποσότητες και για 
όσο διάστημα εφαρμόστηκε η εγκριθείσα τιμή. 

Εκτός των ανωτέρω θεμελιώνεται από τα ασφαλιστι¬ 
κά ταμεία δικαίωμα διεκδίκησης αποζημίωσης για την 
προκύπτουσα διαφορά τιμής. 

Άρθρο 442 Α 

Φαρμακευτικά προϊόντα όμοιας δραστικής ουσίας 

1. Οι τιμές των φαρμακευτικών προϊόντων όμοιας 
δραστικής ουσίας και φαρμακοτεχνικής μορφής καθο¬ 
ρίζονται στο 80% της τιμής πώλησης του αντίστοιχου 
πρωτοτύπου,όπως αυτή διαμορφώνεται εκάστοτε μέχρι 
την εφαρμογή των διατάξεων του άρθρου 442 Β. 

Σε περίπτωση που η τιμή του πρωτοτύπου έχει μειω¬ 
θεί σύμφωνα με τις διατάξεις του άρθρου 442 Β, τότε οι 
τιμές των νέων φαρμακευτικών προϊόντων όμοιας δρα¬ 
στικής ουσίας καθορίζονται στα ίδια επίπεδα με εκείνες 
των ήδη εγκεκριμένων όμοιας δραστικής ουσίας. 

Σε περίπτωση που το πρωτότυπο φάρμακο έχει δια¬ 
φορετική συσκευασία γίνεται αναγωγή της συσκευασίας 
του πρωτοτύπου σύμφωνα με το άρθρο 445 Α παρά¬ 
γραφος 3, προκειμένου να προσδιοριστεί η τιμή του 
φαρμακευτικού προϊόντος όμοιας δραστικής ουσίας στο 
80% της προκύπτουσας από τη σχετική αναγωγή. 

Όταν το πρωτότυπο δεν έχει εγκεκριμένη τιμή στην 
ίδια περιεκτικότητα η τιμή του φαρμακευτικού προϊό¬ 
ντος όμοιας δραστικής ουσίας υπολογίζεται: 

με βάση την τιμή της πλησιέστερης περιεκτικότητας 
της ίδιας φαρμακοτεχνικής μορφής, συνεκτιμώντας και 
την σχέση που υπάρχει στις άλλες χώρες. 

Όταν το πρωτότυπο δεν έχει εγκεκριμένη τιμή στην ίδια 
μορφή, η τιμή του φαρμακευτικού προϊόντος όμοιας δραστι¬ 
κής ουσίας καθορίζεται στο 80% της τιμής που προκύπτει 
από την εφαρμογή των διατάξεων του άρθρου 442. 

2. Πρωτότυπο ιδιοσκεύασμα είναι το προϊόν των οί¬ 
κων που πραγματοποίησαν την έρευνα και εισήγαγαν 
διεθνώς την δραστική ουσία στην θεραπευτική, καθώς 
και το ιδιοσκεύασμα που παρασκευάζεται από άλλους 
κατόπιν νομίμου εκχωρήσεως των σχετικών δικαιωμά¬ 
των από τους δικαιούχους. 

3. Ο χαρακτηρισμός φαρμακευτικού προϊόντος ως 
πρωτοτύπου (το προϊόν έχει εγκριθεί κατόπιν υποβολής 
πλήρους αίτησης) ή φαρμακευτικού προϊόντος όμοιας 
δραστικής ουσίας (το προϊόν έχει εγκριθεί με απλου- 
στευμένη αίτηση) θα προκύπτει από σχετική βεβαίωση 
του Ε.Ο.Φ, εφόσον δεν προκύπτει από στοιχεία που 
διαθέτει η αρμόδια υπηρεσία. 

4. Στα παυσίπονα και τα παρεντερικά διαλύματα (οροί) 
καθορίζονται ενιαίες τιμές, με βάση τις τιμές των δρα¬ 
στικών ουσιών και τα λοιπά στοιχεία κόστους. 

Άρθρο 442 Β 

Οι τιμές των πρωτοτύπων φαρμάκων μειώνονται κατά 
20%, μετά την πιστοποίηση με κάθε πρόσφορο τρόπο 
της λήξης ισχύος του πρώτου Εθνικού Διπλώματος Ευ¬ 
ρεσιτεχνίας της δραστικής ουσίας του προϊόντος και 
μετά την πάροδο ενός έτους από την κυκλοφορία ενός 
ή περισσοτέρων φαρμακευτικών προϊόντων όμοιας δρα¬ 
στικής ουσίας, υπό την προϋπόθεση ότι κυκλοφορούν 
σύμφωνα με τα στοιχεία του Ε.Ο.Φ. σε ικανοποιητικό 
βαθμό στην ελληνική αγορά. Σε κάθε περίπτωση οι τιμές 
των πρωτοτύπων δεν θα πρέπει να διαμορφώνονται σε 
επίπεδα κατώτερα των ουσιωδώς ομοίων φαρμάκων 
(όμοιας δραστικής ουσίας). 

Στην παραπάνω περίπτωση και για μία τετραετία, 
δεν έχει εφαρμογή η παράγραφος 1 του άρθρου 442 
της παρούσας. 

Η διαδικασία του παρόντος άρθρου εφαρμόζεται αυ¬ 
τοδικαίως από την υπηρεσία και ολοκληρώνεται μέ¬ 
χρι την 30 η Ιουνίου κάθε έτους, για τα φαρμακευτικά 
προϊόντα για τα οποία ισχύουν οι προϋποθέσεις της 
α’ παραγράφου του παρόντος άρθρου και το πρώτο 
Εθνικό Δίπλωμα Ευρεσιτεχνίας της δραστικής ουσίας 
τους έχει λήξει μετά την 31 η Δεκεμβρίου 1997. 

Τα φαρμακευτικά προϊόντα για τα οποία ισχύουν οι 
προϋποθέσεις της α' παραγράφου του παρόντος άρ¬ 
θρου και το πρώτο Εθνικό Δίπλωμα Ευρεσιτεχνίας της 
δραστικής ουσίας τους έχει λήξει πριν την 1η Ιανουάριου 
1998, θα εξετάζονται κατά περίπτωση. 

Άρθρο 443 

Υποχρεώσεις φαρμακευτικών επιχειρήσεων 

1. Μετά τη λήξη κάθε διαχειριστικής περιόδου οι φαρ¬ 
μακευτικές επιχειρήσεις υποχρεούνται να υποβάλλουν 
στη Γ.Γ.Εμπορίου του Υπουργείου Ανάπτυξης τα εξής: 

1.1. Σε προθεσμία ενός μηνάς, τις πωλήσεις κατά ποσό¬ 
τητα και αξία για την εν λόγω διαχειριστική περίοδο. 

1.2. Σε προθεσμία τεσσάρων μηνών, τον ισολογισμό και 
τις καταστάσεις δαπανών (αναλυτικά και συγκεντρωτικά). 

Η υποβολή των ανωτέρων στοιχείων αποτελεί απα¬ 
ραίτητη προϋπόθεση για την εξέταση οποιουδήποτε 
αιτήματος έγκρισης ή και επανεξέτασης τιμής. 

2. Κοστολογικός έλεγχος ή έλεγχος επί μέρους στοι¬ 
χείων των επιχειρήσεων διενεργείται, εφόσον απαιτηθεί, 
ανεξάρτητα από τον φορολογικό ή άλλο έλεγχο, από 
υπαλλήλους της Γ.Γ.Εμπορίου του Υπουργείου Ανάπτυξης 
στην έδρα της επιχείρησης, η οποία υποχρεούται να θέσει 
στη διάθεσή τους όλα τα βιβλία και στοιχεία που τηρεί. 

Η αρμόδια Υπηρεσία, εφόσον κρίνει αναγκαίο, μπορεί 
να χρησιμοποιεί στοιχεία συναφών επιχειρήσεων και 
άλλα στοιχεία που έχει στη διάθεσή της. 

3. Οι επιχειρήσεις που παράγουν ή εισάγουν και άλλα 
είδη, εκτός των φαρμάκων, πρέπει να τηρούν χωρι¬ 
στούς λογαριασμούς για τον κλάδο φαρμάκων. Την ίδια 
υποχρέωση έχουν και οι επιχειρήσεις που παράγουν ή 
συσκευάζουν φάρμακα για λογαριασμό τρίτων (ΦΑΣΟΝ), 
σε ότι αφορά τα φάρμακα αυτά. 

4. Οι φαρμακοβιομηχανίες υποχρεούνται να τηρούν βι¬ 
βλίο για τα φάρμακα που παράγουν ή συσκευάζουν. Στο 
βιβλίο αυτό θα καταχωρούνται, για κάθε μορφή φαρμάκου 


αναλυτικά και κατά παρτίδα, οι ποσότητες και αξίες των 
πρώτων και βοηθητικών υλών, των υλικών συσκευασίας 
που χρησιμοποιήθηκαν, καθώς και τα έξοδα παραγωγής 
και συσκευασίας του φαρμάκου. Ακόμα θα καταχωρούνται 
οι ποσότητες που έχουν παραχθεί και η αξίας τους με 
βάση την εργοστασιακή τιμή πώλησης. Στο τέλος του 
έτους θα καταχωρούνται τα Γενικά Βιομηχανικά Έξοδα 
που αναλογούν για την παραγωγή του φαρμάκου. Το βι¬ 
βλίο κόστους θα θεωρείται, πριν χρησιμοποιηθεί, από την 
αρμόδια Αστυνομική Αγορανομική Υπηρεσία. Επιχειρήσεις, 
που έχουν την υποχρέωση να τηρούν τα στοιχεία αυτά 
σε βιβλίο ή καρτέλες από τον Κώδικα Φορολογικών Στοι¬ 
χείων ή άλλο νόμο, απαλλάσσονται από την υποχρέωση 
για τήρηση βιβλίων κόστους. 

5. Οι φαρμακοβιομηχανίες, αντιπρόσωποι-εισαγω- 
γείς, φαρμακέμποροι και φαρμακοποιοί υποχρεούνται 
να παρέχουν στην αρμόδια Υπηρεσία κάθε σχετική με 
τα φάρμακα πληροφορία που τους ζητείται, σύμφωνα 
με τις διατάξεις του άρθρου 30 του ν.δ. 136/46 (περί 
Αγορανομικού Κώδικα). 

Αρθρο 444 

Υποβολή Δικαιολογητικών και 
Προθεσμίες Καθορισμού τιμών 

1. Για τον καθορισμό της τιμής των φαρμάκων για τα 
οποία έχει εκδοθεί άδεια κυκλοφορίας από τον Ε.Ο.Φ 
ή τον Ευρωπαϊκό Οργανισμό Φαρμάκων (ΕΜΕΑ), ή τη 
μεταβολή της τιμής τους, απαιτείται η υποβολή σχετι¬ 
κής αίτησης με στοιχεία που δικαιολογούν το ύψος της 
τιμής που ζητείται. 

2. Τα δικαιολογητικά που απαιτούνται για κάθε περί¬ 
πτωση καθορίζονται με εγκύκλιο της αρμόδιας Υπηρε¬ 
σίας της Γ.Γ. Εμπορίου του Υπουργείου Ανάπτυξης. 

3. Γ ια όλα τα φάρμακα προέλευσης εξωτερικού (πα¬ 
ρασκευαζόμενα, συσκευαζόμενα, εισαγόμενα) πρέπει να 
υποβάλλεται στην αρμόδια Υπηρεσία βεβαίωση του οίκου 
του εξωτερικού, θεωρημένη από τις αρμόδιες αρχές, στην 
οποία να αναγράφεται η τιμή εργοστασίου, η χονδρική 
και λιανική στη χώρα προέλευσης του φαρμάκου. 

4. Σε περίπτωση αίτησης για καθορισμό τιμής νέου φαρ¬ 
μάκου, η αρμόδια Υπηρεσία εκδίδει σχετικό Δελτίο Τιμών 
μέσα σε 90 ημέρες από την υποβολή αίτησης. Αν τα στοι¬ 
χεία που θα υποβληθούν με την αίτηση είναι ανεπαρκή, 
τότε η παραπάνω προθεσμία αρχίζει από την ημερομη¬ 
νία που θα υποβληθούν από τον ενδιαφερόμενο όλα τα 
προβλεπόμενα στοιχεία. Εφόσον η τιμή που καθορίζεται 
διαφέρει σημαντικά από την αιτούμενη, η Υπηρεσία θα 
αιτιολογεί την τιμή που καθόρισε στον ενδιαφερόμενο, 
ο οποίος μπορεί να ζητήσει επανεξέταση υποβάλλοντος 
σχετικό αίτημα στον Υπουργό Ανάπτυξης. 

Σε περίπτωση που με την αίτηση για καθορισμό τιμής 
νέου φαρμάκου δεν συνυποβάλλεται η σχετική άδεια 
κυκλοφορίας, η αίτηση τίθεται στο αρχείο. 

5. Σε περίπτωση αίτησης για αύξηση τιμής ισχύουν 
όσα αναφέρονται στην παράγραφο 4. Στην αίτησή του 
ο ενδιαφερόμενος πρέπει να αποδεικνύει τις μεταβολές 
που έχουν επέλθει και δικαιολογούν την αύξηση που 
ζητάει. Σε περίπτωση μεγάλου αριθμού αιτήσεων η προ¬ 
θεσμία μπορεί να παραταθεί για 60 ημέρες. 

6. Όταν για ειδικούς λόγους είναι αναγκαία η καθή¬ 
λωση των τιμών των φαρμάκων, σε εξαιρετικές περι¬ 
πτώσεις μπορεί ο ενδιαφερόμενος, να ζητήσει παρέκ¬ 
κλιση από την καθήλωση. Και για τις περιπτώσεις αυτές 

ισχύουν όσα αναφέρονται στις παραγράφους 4 και 5. 
Οι ειδικές αυτές περιπτώσεις παρέκκλισης από την κα¬ 
θήλωση αφορούν περιορισμένο αριθμό φαρμάκων που 
αποφέρουν σημαντική ζημιά στην επιχείρηση. 

Άρθρο 445 
Γενικές Διατάξεις 

1. Οι τιμές των φαρμάκων καθορίζονται για τις συσκευ- 
ασίες που εγκρίνονται από τον ΕΟΦ και τον Ευρωπαϊκό 
Οργανισμό Φαρμάκων (ΕΜΕΑ). Οι μεγάλες (νοσοκομει¬ 
ακές) συσκευασίες δεν επιτρέπεται να πωλούνται τμη¬ 
ματικά από τα φαρμακεία. 

2. Φάρμακα των οποίων η άδεια κυκλοφορίας έχει την 
ένδειξη «ΑΠΟΚΛΕΙΣΤΙΚΑ ΓΙΑ ΝΟΣΟΚΟΜΕΙΑΚΗ ΧΡΗΣΗ», 
υποχρεούνται να αναγράφουν στην εξωτερική συσκευ- 
ασία και στην εσώκλειστη οδηγία καθαρά και μέσα σε 
ειδικό πλαίσιο την ένδειξη «ΜΟΝΟ ΓΙΑ ΝΟΣΟΚΟΜΕΙΑΚΗ 
ΧΡΗΣΗ». Απαγορεύεται η διάθεση από τα φαρμακεία 
τέτοιων φαρμάκων στο κοινό. 

3. Στην εξωτερική συσκευασία των φαρμάκων πρέπει 
να αναγράφεται η λιανική τιμή πώλησης. 

4. Το κόστος μεταφοράς των φαρμάκων, μέχρι την 
έδρα των επαρχιακών φαρμακαποθηκών και φαρμα¬ 
κείων βαρύνει τις βιομηχανικές ή εισαγωγικές επιχει¬ 
ρήσεις. Το ίδιο κόστος βαρύνει τους φαρμακέμπορους, 
για πωλήσεις τους προς επαρχιακά φαρμακεία. Κατ' 
εξαίρεση δεν βαρύνει τους φαρμακέμπορους το κόστος 
μεταφοράς για εκτέλεση παραγγελίας που η αξία της 
δεν υπερβαίνει τα 10 ευρώ. 

5. Σε περίπτωση καθήλωσης των τιμών το Υπουργείο 
Ανάπτυξης εξετάζει τουλάχιστον μία φορά το χρόνο αν 
οι μακροοικονομικές συνθήκες δικαιολογούν τη συνέχι¬ 
ση της καθήλωσης χωρίς μεταβολή. 

6. Οι τιμές των φαρμάκων καθορίζονται με Δελτίο 
Τιμών που εκδίδεται σύμφωνα με τις διατάξεις του Αγο- 
ρανομικού Κώδικα. 

7. Οι τιμές πώλησης που έχουν δημοσιευθεί σε Δελτία 
Τιμών, ή έχουν ζητηθεί, ή έχουν εφαρμοσθεί από τις 
ενδιαφερόμενες επιχειρήσεις, είναι δυνατόν να μειωθούν 
από το Υπουργείο Ανάπτυξης εφόσον υπάρχει λόγος 
και στοιχεία που να δικαιολογούν την μείωση. 

8. Οι φαρμακευτικές συσκευασίες που προορίζονται 
για εξαγωγή δεν ελέγχονται αγορανομικά. 

9. Οι παρασκευαστές, συσκευαστές και εισαγωγείς 
φαρμάκων υποχρεούνται για τις πωλήσεις τους, προς 
φαρμακαποθήκες και φαρμακεία, να παρακρατούν την 
εισφορά υπέρ του Πανελλήνιου Φαρμακευτικού Συλλό¬ 
γου (4 τοις χιλίοις επί της χονδρικής τιμής πωλήσεως). 
Η εισφορά υπέρ ΠΦΣ εισπράττεται και αποδίδεται σε 
αυτόν μέσω του ΤΣΑΥ. Οι φαρμακαποθήκες θα παρα¬ 
κρατούν αντίστοιχα την εισφορά από τους φαρμακο¬ 
ποιούς. Για εξαγωγές φαρμάκων από φαρμακαποθήκες, 
το ποσό της εισφοράς που αντιστοιχεί σε αυτές (και το 
οποίο έχει ήδη παρακρατηθεί από τις φαρμακευτικές 
επιχειρήσεις) θα επιστρέφεται στις φαρμακαποθήκες με 
την ίδια διαδικασία που επιστρέφονται οι λοιπές υπέρ 
τρίτων κρατήσεις σε ανάλογες περιπτώσεις. 

10. Σε περιπτώσεις συνεκμετάλλευσης φαρμάκων (00- 
ΜΑΒΚΕΤΙΝΟ) καθορίζεται ίδια τιμή. Στην περίπτωση που 
προκύπτουν διαφορετικές τιμές λαμβάνεται υπόψη η χα¬ 
μηλότερη. 

11. Η τιμή που προκύπτει βάσει των άρθρων 440, 441, 
442, και 445 θα εγκρίνεται εκτός αν η αιτούμενη τιμή 
είναι χαμηλότερη. 


Αρθρο 445Α 

1. Σε περίπτωση αλλαγής του παρασκευαστή ενός 
φαρμάκου ή του συσκευαστή ή και των δύο, λαμβάνεται, 
ως ανώτατο όριο, η τιμή που είχε πριν την αλλαγή. 

2. Σε περίπτωση αλλαγής ή προσθήκης νέας συσκευ- 
ασίας φαρμάκου ή περιεκτικότητας καθώς και σε περί¬ 
πτωση προσθήκης νέας παρεμφερούς μορφής (με την 
προϋπόθεση η νέα μορφή να αναφέρεται στην ίδια οδό 
χορήγησης) για τον καθορισμό της τιμής τους γίνεται 
συσχετισμός με τις τιμές που καθορίστηκαν σύμφωνα 
με τα αναφερόμενα στο άρθρα 440, 441, 442, 442Α, 442Β 
και 445 της παρούσας ή με τις ισχύουσες τιμές, σε πε¬ 
ρίπτωση που δεν έχουν καθοριστεί τιμές με βάση τα 
ανωτέρω άρθρα. 

Όσον αφορά το συσχετισμό των τιμών των φαρμάκων 
που η τιμή τους καθορίστηκε σύμφωνα με το άρθρο 
440 της παρούσας, λαμβάνονται υπόψη και συνυπολο¬ 
γίζονται τυχόν διαφοροποίηση κόστους συσκευασίας 
και βιομηχανοποίησης. 

3. Η μετατροπή των συσκευασιών θα γίνεται ως 
εξής: 


3.1 Από τη μικρή στη μεγάλη συσκευασία η τιμή ανά 
μονάδα θα βαίνει μειούμενη, με ανώτατο όριο 12%, ως 
κατωτέρω: 


Αύξηση Συσκευασίας 
(%) 

Μείωση αναλογικής 
τιμής 
(%) 

Έως 5 

1,67 

Από 5,01 έως 10 

3,18 

Από 10,01 έως 15 

4,56 

Από 15,01 έως 20 

5,83 

Από 20,01 έως 25 

7,00 

Από 25,01 έως 30 

8,08 

Από 30,01 έως 35 

9,07 

Από 35,01 έως 40 

10,00 

Από 40,01 έως 45 

10,86 

Από 45,01 έως 50 

11,67 

Από 50,01 έως 60 

12,00 

Από 60 και άνω 

Εξέταση κατά 
περίπτωση σε 
συνδυασμό με τα 
διαθέσιμα στοιχεία 


3.2 Από τη μεγάλη στη μικρή συσκευασία η τιμή ανά 
μονάδα θα βαίνει αυξανόμενη με ανώτατο όριο 12%: 


Μείωση συσκευασίας 
(%) 

Αύξηση αναλογικής 
τιμής (%) 

Έως 5 

1,32 

Από 5,01 έως 10 

2,78 

Από 10,01 έως 15 

4,41 

Από 15,01 έως 20 

6,25 

Από 20,01 έως 25 

8,33 

Από 25,01 έως 30 

10,71 

Από 30,01 και άνω 

12,00 


3.3 Εξαιρούνται οι μορφές των ενέσιμων μιας δόσης, 






25704 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


φακελίσκων και οφθαλμικών διαλυμάτων σε μεμονωμέ¬ 
νες δόσεις, οι οποίες υπολογίζονται αναλογικά. 

4. Σε περίπτωση καθορισμού τιμής δύο ή περισσότε¬ 
ρων περιεκτικοτήτων του ίδιου φαρμάκου, εφόσον προ¬ 
κύπτουν τιμές δυσανάλογες μεταξύ τους, λαμβάνεται 
υπόψη η χαμηλότερη τιμή. 

5. Οι παράγραφοι 2 και 4 του παρόντος άρθρου δεν 
εφαρμόζονται στα, κατά την κρίση του Υπουργείου Υγεί¬ 
ας και Κοινωνικής Αλληλεγγύης, φάρμακα για τα οποία 
συντρέχουν αθροιστικά οι ιδιότητες των μοναδικών, 
αναντικατάστατων και απολύτως απαραίτητων για τη 
Δημόσια Υγεία. 

6. Οι τιμές που εγκρίνονται δημοσιεύονται σε Δελτίο 
Τιμών Φαρμάκων, μετά από γνωμοδότηση της Επιτρο¬ 
πής Τιμών Φαρμάκων. Παρέχεται η δυνατότητα στους 
ενδιαφερομένους να λάβουν γνώση των προτεινόμενων 
τιμών εντός δύο (2) εργασίμων ημερών από την επομέ¬ 
νη της συνεδρίασής της Επιτροπής Τιμών Φαρμάκων 
και εφόσον υπάρξουν αιτήματα επανεξέτασης τιμών, 
οι τιμές των ιδιοσκευασμάτων αυτών δεν θα συμπερι- 
λαμβάνονται στο υπό έκδοση δελτίο αλλά σε επόμενο 
δελτίο. 

Αρθρο 446 

Ταινία γνησιότητας ή γραμμωτός 
κώδικας φαρμάκων 

Η υποχρέωση της αναγραφής των στοιχείων που 
προβλέπονται στην ταινία γνησιότητας ή το γραμμωτό 
κώδικα δεν αναιρεί την υποχρέωση αναγραφής αυτών 
των στοιχείων και σε άλλα σημεία της συσκευασίας, 
όπως προβλέπεται από άλλες διατάξεις. 

Αρθρο 2 

1. Η ανώτατη ασφαλιστική τιμή εφαρμόζεται από 
1.1.2006 και μέχρι την εφαρμογή του νέου συστήματος 
αποζημίωσης φαρμακευτικών προϊόντων από τα ασφα¬ 
λιστικά ταμεία, όπως αυτό θα καθορισθεί από τα υπουρ¬ 
γεία Υγείας και Κοινωνικής Αλληλεγγύης, Απασχόλησης 
και Κοινωνικής Προστασίας και Εμπορικής Ναυτιλίας. 
Μέχρι το τέλος Φεβρουάριου κάθε έτους καταβάλλεται 
σε ειδικό λογαριασμό από τον υπεύθυνο κυκλοφορίας 
κάθε φαρμακευτικού προϊόντος, όπως αυτός ορίζεται 
σύμφωνα με τις κείμενες διατάξεις, το ποσό που προκύ¬ 
πτει από την διαφορά μεταξύ της ανώτατης ασφαλιστι¬ 
κής τιμής και της καθαρής τιμής για κάθε φαρμακευτικό 
προϊόν επί την ποσότητα του φαρμακευτικού προϊόντος 
που αποδεδειγμένα διατέθηκε σε ασφαλισμένους κατά 
το προηγούμενο έτος. 

2. Οι φαρμακευτικές επιχειρήσεις που έχουν υποβάλει 
αιτήματα για έγκριση τιμής νέων φαρμάκων ή αναπρο¬ 
σαρμογής τιμής ήδη κυκλοφορούντων φαρμάκων υπο- 
χρεούνται, εφόσον επιθυμούν την περαιτέρω εξέταση 
του αιτήματος τους, να επικαιροποιήσουν τα στοιχεία 
των αιτήσεων σύμφωνα με τα οριζόμενα στην παρούσα 
Αγορανομική Διάταξη. 

3. Μεταβολές τιμών για τα φαρμακευτικά προϊόντα 
που έχουν κυκλοφορήσει πριν από την 1 η Ιανουάριου 
1998 θα εγκρίνονται κατά περίπτωση, μετά από εξέταση, 
είτε κατόπιν αιτήσεως των ενδιαφερομένων, είτε με 
πρωτοβουλία της αρμόδιας υπηρεσίας, συνεκτιμώντας, 
εκτός από τις διατάξεις των άρθρων 440, 442, 442 Α, 445 
και 445Α, και την αναγκαιότητα των προϊόντων αυτών 
για τη διασφάλιση της δημόσιας υγείας. 


Άρθρο 3 

Η ισχύς της παρούσης αρχίζει από την ημερομηνία 
δημοσίευσής της στην Εφημερίδα της Κυβερνήσεως. 

Οι παραβάτες της παρούσας διώκονται σύμφωνα με 
τις διατάξεις του ισχύοντα Αγορανομικού Κώδικα. 

Η παρούσα να ανακοινωθεί στον ημερήσιο Τύπο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2005 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 

-♦- 

Αριθ. 54503/Β1 (3) 

Τροποποίηση διατάξεων της υπουργικής απόφασης 
69379β/Β1/2003 για την ίδρυση της Β’ Κλινικής Αφρο¬ 
δισίων και Δερματικών Νόσων της Ιατρικής Σχολής 
του Εθνικού και Καποδιστριακού Πανεπιστημίου Αθη¬ 
νών. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως τροποποιήθηκε με το άρθρο 48 παρ. 2 
του ν. 1404/1983 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α' 173) και αντικαταστά- 
θηκε με την περ. γ' της παρ. 22 του άρθρου 13 του ν. 
3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α' 141), 
β) του άρθρου 4 παρ. 1 εδ. γ του ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α'159), 
γ) του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98), 
δ) του άρθρ. 1, περ. II του Π.Δ/τος 55/191996 (Α' 48), 
ε) της υπ’ αριθμ. 37876/ΣΤ5/26.4.2004 απόφασης του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (ΦΕΚ 608 Τ. Β'), 
στ) της υπ’ αριθμ. 37930/ΔΙΘΕ 1264/14.10.2005 απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432). 

2. Τη σύμφωνη γνώμη της Γενικής Συνέλευσης της 
Ιατρικής Σχολής του Εθνικού και Καποδιστριακού Πα¬ 
νεπιστημίου Αθηνών (συνεδριάσεις 5η/21.3.2005 και 
18.3.2005). 

3. Το γεγονός ότι από την εφαρμογή των διατάξεων 
της παρούσης απόφασης δεν προκαλείται πρόσθετη 
δαπάνη σε βάρος του προϋπολογισμού του Εθνικού 
και Καποδιστριακού Πανεπιστημίου Αθηνών, αποφα¬ 
σίζουμε: 

Αρθρο 1 
Αντικατάσταση 

Αντικαθίσταται το δεύτερο εδάφιο του άρθρου 1 της 
αριθμ. 69379β/Β1/2003 (ΦΕΚ 899 τ. Β’) κοινής υπουργικής 
απόφασης ως εξής: 

«Στη Β’ Κλινική Αφροδισίων και Δερματικών Νόσων 
του Εθνικού και Καποδιστριακού Πανεπιστημίου Αθηνών 
εντάσσεται Μονάδα Αλλεργιολογίας, με τα επιμέρους 
εξειδικευμένα εργαστήρια-τμήματα, που αφορούν στην 
ειδικότητα της Αλλεργιολογίας, όπως Κλινικού Ελέγχου, 
Απευαισθητοποίησης και Εμβολίων, ίπ νίνο και ίη νϊΐτο 
διάγνωσης, Προκλήσεων, Αεροαλλεργιολογίας καθώς 
και Κέντρο Κλινικών Ερευνών». 

Άρθρο 2 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2005 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ. 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 145223/Α2 (4) 

Επιχορήγηση της Αποστολικής Διακονίας της 
Εκκλησίας της Ελλάδος. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 του ν. 1155/1981 (ΦΕΚ 
122/1981 τ.Α') «Περί αναγνωρίσεως της Πάτμου ως Ιερός 
Νήσου ρυθμίσεως εκκλ/κών τινών θεμάτων». 

2. Τα άρθρα 2,15 και 16 του ν. 2362/1995 «Περί Δημόσιου 

Λογιστικού κλπ.». 

3. Την υπ’ αριθμ. 37876/ΣΤ5/26.4.2004 απόφαση του Πρω¬ 
θυπουργού και του Υπουργού Εθνικής Παιδείας και Θρη¬ 
σκευμάτων «Καθορισμός αρμοδιοτήτων των Υφυπουργών 
Εθνικής Παιδείας και Θρησκευμάτων» (Β' 608). 

4. Την υπ’ αριθμ. 14650/ΔΙΘΕ 85/2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (Β' 519). 

5. Την υπ’ αριθμ. 2/51127/30.9.2005 απόφαση του ΓΛΚ. 

6. Το γεγονός ότι με την παρούσα απόφαση προκα- 
λείται δαπάνη σε βάρος του Κρατικού Προϋπολογισμού 
ύψους πέντε χιλιάδων ευρώ (5.000 €) για το τρέχον 
οικονομικό έτος 2005 και ότι η ανωτέρω δαπάνη θα 
αντιμετωπισθεί από τις πιστώσεις του Ε.Φ. 19 - 230 «Γε¬ 
νική Γραμματεία Θρησκευμάτων» και Κ.Α.Ε. 2469 «Επιχο¬ 
ρήγηση σε λοιπούς Εκκλησιαστικούς Οργανισμούς» του 
προϋπολογισμού του ΥΠΕΠΘ στον οποίο θα εγγράφει 
συμπληρωματική πίστωση. 

7. Την ανάγκη συμπληρωματικής ενίσχυσης της Απο¬ 
στολικής Διακονίας της Εκκλησίας της Ελλάδας, για το 
οικονομικό έτος 2005, αποφασίζουμε: 

Καθορίζουμε τη συμπληρωματική κρατική επιχορή¬ 
γηση για την Αποστολική Διακονία της Εκκλησίας της 
Ελλάδας για το οικονομικό έτος 2005 σε πέντε χιλιάδες 
ευρώ (5.000 €). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2005 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ. 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΚΑΛΟΣ 

-♦- 

Αριθμ. Φ8Θ427/ΟΙΚ. 29888/5994 (5) 

Έγκριση υπερωριακής απασχόλησης με αμοιβή κατά τις 
απογευματινές ώρες των υπαλλήλων που υπηρετούν 
στη Γ ενική Γ ραμματεία Κοινωνικών Ασφαλίσεων για 
χρονικό διάστημα από 1.1.2006 έως 30.6.2006. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντος υπόψη: 

1. Τις διατάξεις του ν. 3205/03 (ΦΕΚ 297/Α/2003), άρ¬ 
θρο 16. 

2. Τις διατάξεις του άρθρου 22 της παρ. 10 του ν. 
3232/04 (ΦΕΚ 48/Α/12.2.2004). 

3. Τ ις διατάξεις των άρθρων, 4 του α.ν. 591/1937, 3 του 
α.ν. 43/1967, 32 του ν. 1759/1988 και 31 του ν. 3232/2004 
τουΛ.Β.Κ.Α.. 

4. Τ ις διατάξεις των άρθρων 20, 21 και 22 του ν. 2362/ 
1995 «Περί δημοσίου λογιστικού, ελέγχου δαπανών του 
Κράτους κ.ά.δ.» (Φ.Ε.Κ. 247/τ.Α727.11.1995). 

5. Την ανάγκη έγκρισης υπερωριακής εργασίας για 
300 υπαλλήλους που υπηρετούν στη Γ ενική Γ ραμματεία 
Κοινωνικών Ασφαλίσεων. 

6. Το γεγονός ότι η δαπάνη που προκαλείται με την 
απόφαση αυτή θα βαρύνει τις πιστώσεις του Λ.Β.Κ.Α. 
και θα ανέλθει στο ποσό των επτακοσίων χιλιάδων 
(700.000) ευρώ. 

7. Την υπ’ αριθμ. 80015/22.4.2004 (ΦΕΚ 598/22.4.2004, τ. 
Β) απόφαση «Ανάθεση αρμοδιοτήτων στους Υφυπουρ¬ 
γούς Απασχόλησης και Κοινωνικής Προστασίας, όπως 
τροποποιήθηκε με τις αποφάσεις υπ’ αριθμ. 80026/ 
9.6.2004 (ΦΕΚ 883/14.6.2004, τ. Β') και 80045/23.8.2004 
(ΦΕΚ 1293/23.8.2004, τ. Β'), αποφασίζουμε: 

Εγκρίνουμε την υπερωριακή απασχόληση με αμοιβή κατά 
τις απογευματινές ώρες για το χρονικό διάστημα από 
1.1.2006 έως 30.6.2006 για 300 υπαλλήλους που υπηρετούν 
στη Γ ενική Γ ραμματεία Κοινωνικών Ασφαλίσεων και για 60 
ώρες για κάθε υπάλληλο τον μήνα. 

Η πραγματοποίηση των ωρών βεβαιώνεται από τους οι¬ 
κείους προϊσταμένους. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. Φ8 0 00 0/22215/4468 (6) 

Ανάθεση έργου και έγκριση δαπάνης εκπόνησης παραρ¬ 
τήματος Εθνικής Στρατηγικής για τις Συντάξεις. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 4α του άρθρου 8 του ν. 

2042/1992 «Αύξηση συντάξεων και άλλες ασφαλιστικές 
διατάξεις». 

2. Τις διατάξεις των άρθρων 4 του Α.Ν. 591/1937, 3 του 
Α.Ν. 43/1967, του ν. 1579/1989, όπως ισχύουν σήμερα. 

3. Το π.δ. 213/19.6.1992 (ΦΕΚ 102/19.6.1992 τ.Α') «Οργα¬ 
νισμός της Γενικής Γραμματείας Κοινωνικών Ασφαλί¬ 
σεων». 

4. Το π.δ. 63/2005 (ΦΕΚ 98/22.4.2005). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. Η δαπάνη η οποία θα ανέλθει στο 
ποσό των επτά χιλιάδων πεντακοσίων (7.500) ευρώ θα 
βαρύνει τις πιστώσεις του Λ.Β.Κ.Α., που τηρείται στη 
Γ.Γ.Κ.Α. 

6. Την άμεση και επείγουσα ανάγκη της «Εθνικής Έκ¬ 
θεσης Στρατηγικής για τις Συντάξεις». 

7. Το υπ’ αριθμ. πρωτ. οικ.2950/12.9.2005 Υπηρεσιακό 
Σημείωμα του Γραφείου του Υπουργού, αποφασίζου¬ 
με: 

Εγκρίνουμε τη διάθεση ποσού μέχρι επτά χιλιά¬ 
δες πεντακόσια (7.500) ευρώ για την ανάθεση έργου 
για την εκπόνηση του παραρτήματος της «Εθνικής 
Στρατηγικής για τις Συντάξεις», στην ειδικό εμπει¬ 
ρογνώμονα Γαληνού Ειρήνη δικηγόρο Δικηγορικού 
Συλλόγου Αθηνών. 

Το πόρισμα της μελέτης θα πρέπει να παραδοθεί στον 
Υπουργό Απασχόλησης και Κοινωνικής Προστασίας. 

Στο παραπάνω αναγραφόμενο ποσό συμπεριλαμβάνε- 
ται και ο Φ.Π.Α., η δε δαπάνη θα βαρύνει τον ΚΑΕ 0429 
«Λοιπές Αμοιβές φυσικών προσώπων που εκτελούν ειδι¬ 
κές υπηρεσίες» από τις πιστώσεις του Λογαριασμού Βελ¬ 
τίωσης Κοινωνικής Ασφάλισης, ο οποίος τηρείται στην 
Εθνική Τράπεζα της Ελλάδος με αριθμό 540047-37. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 


Αριθμ. ΦδΟΟΟΟ/οικ. 28432/5677 (7) 

Ανάθεση έργου και έγκριση δαπάνης εκπόνησης της 
Εθνικής Στρατηγικής για τις Συντάξεις. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.4α του άρθρου 8 του ν.2042/1992 
«Αύξηση συντάξεων και άλλες ασφαλιστικές διατάξεις». 

2. Τις διατάξεις των άρθρων 4 του Α.Ν. 591/1937, 3 του 
Α.Ν. 43/1967, του ν. 1579/1989, όπως ισχύουν σήμερα. 

3. Το π.δ. 213/19.6.1992 (ΦΕΚ 102/19.6.1992 τ,Α') «Οργανισμός 
της Γενικής Γραμματείας Κοινωνικών Ασφαλίσεων». 

4. Το π.δ. 63/2005 (ΦΕΚ 98/22.4.2005). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. Η δαπάνη η οποία θα ανέλθει στο ποσό 
των επτά χιλιάδων πεντακοσίων (7.500) ευρώ θα βαρύνει 
τις πιστώσεις του Λ.Β.Κ.Α., που τηρείται στη Γ.Γ.Κ.Α. 

6. Την άμεση και επείγουσα ανάγκη της «ΕθνικήςΈκ¬ 
θεσης Στρατηγικής για τις Συντάξεις». 

7. Το υπ’ αριθμ. πρωτ. οικ. 2951/12.9.2005 Υπηρεσιακό 
Σημείωμα του Γ ραφείου του Υπουργού. 

Εγκρίνουμε τη διάθεση ποσού μέχρι επτά χιλιάδες 
πεντακόσια (7.500) ευρώ για την ανάθεση έργου για την 
εκπόνηση της «Εθνικής Στρατηγικής για τις Συντάξεις», 
στον ειδικό εμπειρογνώμονα Κρεμαλή Κων/νο διαχειρι¬ 
στή της εταιρείας Κρεμαλής - Δικηγορική Εταιρεία. 

Το πόρισμα της μελέτης θα πρέπει να παραδοθεί στον 
Υπουργό Απασχόλησης και Κοινωνικής Προστασίας. 

Στο παραπάνω αναγραφόμενο ποσό συμπεριλαμβάνεται 
και ο Φ.Π.Α., η δε δαπάνη θα βαρύνει τον ΚΑΕ 0429 
«Λοιπές Αμοιβές φυσικών προσώπων που εκτελούν 
ειδικές υπηρεσίες» από τις πιστώσεις του Λογαριασμού 
Βελτίωσης Κοινωνικής Ασφάλισης, ο οποίος τηρείται στην 
Εθνική Τράπεζα της Ελλάδος με αριθμό 540047-37. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




